gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6717, del 20-02-2012 (2012/1110)

Notificació de la sentència dictada en el judici ordinari número 1640/2010.
---------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1110


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici ordinari número 1640/2010. [2012/1110]  
Procediment ordinari 001640/2010   
Demandant: FCE Bank PLC, sucursal a Espanya.  
Procuradora: Eva María Yarritu Bartual.   
Demandat: Minute Mobile, SL, Juan Pablo Peñaloza Kamisato i Francisco Javier Montoro Jiménez.  
Procurador/a: -   
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte, faig saber:  
Que en aquest Jutjat se segueix el procediment ordinari 87219185991, a instàncies d'FCE Bank PLC, sucursal a Espanya, contra Minute Mobile, SL, Juan Pablo Peñaloza Kamisato i Francisco Javier Montoro Jiménez, sobre la reclamació de 28.522,23 euros, en el qual s'ha disposat notificar la sentència dictada en aquestes actuacions als demandats que es troben en parador ignorat, Minute Mobile, SL, Juan Pablo Peñaloza Kamisato i Francisco Javier Montoro Jiménez, la dispositiva de la qual, literalment, és com segueix:  
«Dispositiva  
Estime la demanda interposada per la procuradora Eva Yarritu Bartual, en nom i representació d'FCE Bank PLC, sucursal a Espanya, contra Minute Mobile, SL, Juan Pablo Peñaloza Kamisato i Francisco Javier Montoro Jiménez, i condemne a 28.522,23 euros més els interessos moratoris pactats des de la data del tancament del compte; Tot això, fent condemna expressa a costes a la part demandada.  
  
Contra aquesta resolució es pot presentar un recurs d'apel·lació davant d'aquest tribunal (art. 455 LECn), dins del termini de 20 dies hàbils comptador des de l'endemà de la notificació corresponent. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.   
Aquesta és la meua sentència, que jutjant definitivament en aquesta instància pronuncie, mane i firme.   
I perquè valga d'edicte de notificació de la sentència al demandat/s, en parador ignorat, estenc aquest edicte, el qual es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 26 de gener de 2012.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 6760, del 24-04-2012 (2012/3773)

RESOLUCIÓ de 5 d'abril de 2012, de la Universitat Miguel Hernández d'Elx, per la qual nomena Juan Parra López catedràtic d'universitat.
---------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3773


Data del document
:   05-04-2012

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 5 d'abril de 2012, de la Universitat Miguel Hernández d'Elx, per la qual nomena Juan Parra López catedràtic d'universitat. [2012/3773]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 21 de desembre de 2011 (Butlletí Oficial de l'Estat de 30 de desembre de 2011), i presentada per l'interessat la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:  
Nomenar Juan Parra López, amb document nacional d'identitat número 17910417I, catedràtic d'universitat de la Universitat Miguel Hernández d'Elx, de l'àrea de coneixement Matemàtica Aplicada, en virtut de concurs.  
  
Elx, 5 de abril de 2012.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 6908, del 22-11-2012 (2012/10458)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a legalització de càmping (expedient 2011/0237), al terme municipal de Llíria, ubicada en el polígon 83, parcel·les 34 i 139, i en el polígon 151, parcel·la 71.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6908

Data del DOGV
:   22-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10018


Data del document
:   26-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Llíria
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a legalització de càmping (expedient 2011/0237), al terme municipal de Llíria, ubicada en el polígon 83, parcel·les 34 i 139, i en el polígon 151, parcel·la 71. [2012/10601]  
Admesa a tràmit la sol·licitud de declaració d'interés comunitari promoguda pel càmping Aguas de Liria, SL, per a una atribució d'ús i aprofitament en sòl no urbanitzable, relativa a legalització de càmping (expedient 2011/0237), al terme municipal de Llíria, ubicada al polígon 83, parcel·les 34 i 139, i al polígon 151, parcel·la 71, de conformitat amb allò que disposa l'article 37.2.a de la Llei 10/2004, de 9 de desembre, de la Generalitat, del Sòl no Urbanitzable, se sotmet a informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, durant el qual les persones interessades poden consultar l'esmentat expedient i formular per escrit les observacions que estimen pertinents, a les oficines del Servici Territorial d'Urbanisme, de la Conselleria d'Infraestructures, Territori i Medi Ambient, edifici Prop de l'avinguda de Gregorio Gea, núm. 27 de València, en horari d'exposició al públic de 09.00 a 14.30 hores.   
  
  
València, 26 de setembre de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6710, del 09-02-2012 (2012/1210)

CORRECCIÓ d'errades de la Resolució de 18 de gener de 2012, del director general de Joventut i de l'Institut Valencià de la Joventut.Generalitat Jove, per la qual es fa pública la convocatòria de la Campanya de Temps Lliure Juvenil, en la modalitat d'oferta concertada per a l'any 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1210


Data del document
:   07-02-2012

Organisme emissor
:   Institut Valencià de la Joventut

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 18 de gener de 2012, del director general de Joventut i de l'Institut Valencià de la Joventut.Generalitat Jove, per la qual es fa pública la convocatòria de la Campanya de Temps Lliure Juvenil, en la modalitat d'oferta concertada per a l'any 2012. [2012/1210]
S'ha observat una errada en la publicació de la resolució esmentada (DOCV núm. 6705, de 02.02.2012), concretament a l'annex II, que es reprodueix correctament tot seguit.
La publicació de la present correcció d'errades no modifica el termini de presentació de sol·licituds establert a la base 7 de l'annex I.
València, 7 de febrer de 2012.- El director general de Joventut i de l'IVAJ.GVA JOVE: Marcos Sanchis Fernández.
Diari Oficial de la Generalitat Valenciana


Sumari del DOGV 6760, del 24-04-2012 (2012/3738)

Informació pública del projecte de reparcel·lació de la zona dels carrers Iglesia, Segorbe i carretera Algimia de Peñalba.
--------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3738


Data del document
:   16-04-2012

Organisme emissor
:   Ajuntament de Segorbe

Tipus de document
:   Anunci

Descriptors 

:   * Segorbe
    * pla d'urbanisme
    * administració local

Informació pública del projecte de reparcel·lació de la zona dels carrers Iglesia, Segorbe i carretera Algimia de Peñalba. [2012/3738]  
La Junta de Govern Local, en sessió celebrada el 22 de febrer de 2012, va acordar sotmetre a exposició pública, per un període d'un mes, mitjançant anunci en el Diari Oficial de la Comunitat Valenciana i en el Butlletí Oficial de la Província, el projecte de reparcel·lació de la zona dels carrers d'Iglesia, Segorbe i carretera d'Algimia, el qual ha sigut formulat per l'urbanitzador Segorbcasa, SL i Construcciones Charpe, SL.  
  
En compliment del que estableix la Llei Urbanística Valenciana, durant el període d'exposició pública, el projecte diligenciat està depositat, per a la seua consulta pública, a l'Ajuntament de Segorbe així com en la pàgina a fi que, si escau, puguen formular-se les al·legacions o suggeriments que s'estimen oportuns.  
  
  
Segorbe, 16 d'abril de 2012.- L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 6760, del 24-04-2012 (2012/3746)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la fundació Hospital Asilo Nuestra Señora de Gracia.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3746


Organisme emissor
:   Conselleria de Justícia i Benestar Social

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la fundació Hospital Asilo Nuestra Señora de Gracia. [2012/3746]  
Esta Secretaria Autonòmica de Justícia ha vist raons d'interés públic en el general coneixement de l'obertura de l'esmentat període d'informació prèvia respecte la fundació que s'indica, es procedix a la publicació de l'anunci en el Diari Oficial de la Comunitat Valenciana i a l'exposició en el tauler d'edictes de l'Ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cosa que es fa pública per a general coneixement i perquè les possibles persones interessades puguen formular les al·legacions o reclamacions que consideren oportunes davant de la Secretaria Autonòmica de Justícia de la Conselleria de Justícia i Benestar Social, Servici d'Entitats Jurídiques, plaça de Sant Nicolau, número 2, de València, i s'establix un termini de deu dies a este efecte, a comptar del següent al de la publicació del present anunci en el Diari Oficial de la Comunitat Valenciana.  
  
Fundació Hospital Asilo Nuestra Señora de Gracia.  
Últim domicili conegut: plaça de l'Ajuntament, número 2, 46844 Bocairent.  
Extracte del contingut: informació prèvia en relació amb l'inici del procediment de regularització registral o d'extinció de la Fundació.  
  
El que es comunica per al seu coneixement i efectes oportuns.  
  
València, 4 d'abril de 2012.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 6744, del 29-03-2012 (2012/3027)

Informació pública de l'actualització de tarifes de subministrament d'aigua potable d'El Toro de 2012.
------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3027


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable d'El Toro de 2012. [2012/3027]  
D'acord amb l'establert al Decret 3/2008, d'11 de gener, del Consell, d'Indústria, Comerç i Innovació de la Generalitat Valenciana, pel qual s'estableix un sistema simplificat per a l'actualització dels preus i les tarifes regulats en el Decret 109/2005, de 10 de juny, del Consell, sobre procediment per a la implantació o modificació de preus o tarifes sotmesos al règim d'autorització i comunicació, amb data 25 de gener de 2012, la mercantil Sociedad de Fomento Agrícola Castellonense, SA va presentar davant la Conselleria d'Economia, Indústria i Comerç l'actualització de tarifes del subministrament d'aigua potable a la localitat d'El Toro, conforme es detalla a continuació:  
  
   
Drets de connexió:   
   
Per a tots els calibres 101,08 €.  
   
Subministrament d'aigua potable:   
   
Quota de servei:   
Per a tots els calibres 13,71 €/trim.  
   
Quota de consum:   
De 0 a 20 m³/trim. 0,2676 €/m³  
De 21 a 41 m³/trim. 0,6739 €/m³  
Excessos de 41 m³/trim. 1,6872 €/m³  
   
Quota de manteniment dels comptadors:   
Per a tots els calibres 1,0545 €/mes.  
   
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
El Toro, 23 de març de 2012.- L'apoderat: Miguel Tena Beti.
Diari Oficial de la Generalitat Valenciana


Sumari del DOGV 6799, del 19-06-2012 (2012/5854)

Informació del pla de participació pública i de l'estudi d'integració paisatgística per a la rehabilitació de vivenda unifamiliar aïllada.
------------------------------------------------------------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5854


Data del document
:   17-05-2012

Organisme emissor
:   Ajuntament de la Vall de Gallinera

Tipus de document
:   Anunci

Descriptors 

:   * Vall de Gallinera, la
    * pla d'urbanisme
    * administració local

Informació del pla de participació pública i de l'estudi d'integració paisatgística per a la rehabilitació de vivenda unifamiliar aïllada. [2012/5854]  
L'alcalde president de l'Ajuntament de Vall de Gallinera fa saber que, en data 17 de maig de 2012 i per Resolució d'Alcaldia número 74/2012, de la mateixa data, s'ha ordenat sotmetre a informació pública l'estudi d'integració paisatgística i el pla de participació pública, presentat per José Ramón Fernández Rodríguez, per a la rehabilitació d'edifici per a vivenda unifamiliar aïllada en sòl no urbanitzable comú X-1, en la parcel·la 193 del polígon 5 de Vall de Gallinera, als efectes previstos en l'article 52 del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana, en relació amb els seus articles 13 a 17, per mitjà de la seua publicació en el tauler d'edictes de l'Ajuntament i en el Diari Oficial de la Comunitat Valenciana.  
El dit pla definix l'estratègia de participació pública que ha d'acompanyar tot estudi d'integració paisatgística i la desenvolupa per a cada una de les fases del procediment d'elaboració.  
El punt de contacte per a obtindre informació serà l'Ajuntament de Vall de Gallinera, ubicat al carrer Carretera, 35, de Benialí en Vall de Gallinera, en les dependències de l'oficia tècnica, en horari d'atenció al públic de 09.00 a 14.00 hores.  
Durant el termini de 15 dies hàbils, des de la publicació del present anunci en el Diari Oficial de la Comunitat Valenciana, els interessats podran consultar l'estudi d'integració paisatgística i el pla de participació pública, així com presentar suggeriments i al·legacions.  
Cosa que es comunica per a general coneixement.  
  
Vall de Gallinera, 17 de maig de 2012.- L'alcalde: Francesc Miquel Cortell Camps.
Diari Oficial de la Generalitat Valenciana


Sumari del DOGV 6883, del 17-10-2012 (2012/9273)

Informació pública de la modificació puntual número 4 de les normes subsidiàries de planejament municipal.
----------------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9273


Data del document
:   02-10-2012

Organisme emissor
:   Ajuntament de Costur

Tipus de document
:   Anunci

Descriptors 

:   * Costur
    * pla d'urbanisme
    * administració local

Informació pública de la modificació puntual número 4 de les normes subsidiàries de planejament municipal. [2012/9273]  
El Ple de l'Ajuntament de Costur, en sessió ordinària de data 27 de setembre de 2012, va acordar sotmetre a informació pública, per període d'un mes, a partir de la publicació d'aquest anunci en el Diari Oficial de la Comunitat Valenciana, la modificació puntual núm. 4 de les normes subsidiàries de planejament municipal.  
Durant aquest termini, qualsevol entitat o persona interessada podrà conèixer i examinar la mencionada documentació en les oficines municipals i presentar totes les al·legacions i/o suggeriments que estimen convenients.   
Cosa que faig pública, de conformitat amb el disposat en l'article 158 del Reglament de Planejament de la Comunitat Valenciana, aprovat per Decret 201/1998, de 15 de desembre.   
  
Costur, 2 d'octubre de 2012.- L'alcalde: Gonzalo Centelles Nebot.
Diari Oficial de la Generalitat Valenciana


Sumari del DOGV 6747, del 03-04-2012 (2012/3289)

CORRECCIÓ d'errades de la Resolució de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals se'n regula la concessió.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3289


Data del document
:   29-03-2012

Organisme emissor
:   Consell Valencià de l'Esport

Tipus de document
:   Correcció d'errades

Correcció d'errades

 Descriptors 

:   * Consell Valencià de l'Esport
    * ajuda pública

CORRECCIÓ d'errades de la Resolució de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals se'n regula la concessió. [2012/3289]  
Advertit un error en la Resolució de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals se'n regula la concessió, publicada en el Diari Oficial de la Comunitat Valenciana número 6740, de 23 de març de 2012, s'efectua la correcció següent:  
En la base sèptima, apartat quatre, on diu «7.4. El termini de justificació finalitzarà el 30 d'abril de l'any 2012», ha de dir «7.4. El termini de justificació finalitzarà el 2 de juliol de l'any 2012».  
  
València, 29 de març de 2012.- La presidenta del Consell Valencià de l'Esport, p. d. (R 31.03.2011), el vicepresident: Rafael Ripoll Navarro.
Diari Oficial de la Generalitat Valenciana


Sumari del DOGV 6832, del 02-08-2012 (2012/7640)

Notificació de la resolució de l'expedient sancionador número ESSANC 03/2012/0036.
----------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7640


Organisme emissor
:   Conselleria de Governació

Tipus de document
:   Anunci

Notificació de la resolució de l'expedient sancionador número ESSANC 03/2012/0036. [2012/7640]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació, en extracte, de la resolució de l'expedient sancionador que s'indica, instruït per la Conselleria de Governació a les persones interessades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
  
Exp. núm. ESSANC 03/2012/0036  
Interessat: Tomas Eric Pedley.  
Últim domicili conegut: av. Las Brisas, local 4, Orihuela.  
Resolució de sanció de procediment sancionador adoptada per la directora general de Seguretat i Protecció Ciutadana, de data 17 de maig de 2012, en la qual s'adopten acords d'interés per a les persones interessades.  
  
L'expedient corresponent està en la Direcció Territorial de Governació d'Alacant, rambla Méndez Nuñez, número 41, 12é, Alacant, davant la qual les persones interessades podran comparéixer per a tindre coneixement del contingut íntegre de l'acte, i que en quede constància. Contra la referida resolució es podrà interposar un recurs d'alçada amb el dret d'al·legar, per escrit, allò que en defensa seua estimen convenient i aportar les proves que consideren oportunes; tot això dins del termini d'un mes comptat des de l'endemà de la present publicació.   
  
  
Alacant, 18 de juny de 2012.- La directora Territorial de Governació: Araceli Martínez Márquez.